|  |  |
| --- | --- |
| Ζ΄ ΕΛΜΕ ΑΘΗΝΑΣ | Υμηττός, 07/02/2018Α.Π: 53 |
| Τηλ. : 2109752439FAX : 2109704858 | ΠΡΟΣ: ΚΑΘΗΓΗΤΕΣ Ζ΄ ΕΛΜΕ |
|  |  |
| email: zelmeathinas@gmail.com |  |

**ΔΙΚΗ 35 ΣΥΝΔΙΚΑΛΙΣΤΩΝ ΤΟΥ ΠΑΜΕ**

Τη νέα δίκη των 35 συνδικαλιστών του ΠΑΜΕ καταδικάζει το ΔΣ της Ζ' ΕΛΜΕ και απαιτεί την άμεση απόσυρση όλων των κατηγοριών.

Παρότι ήδη δικάστηκαν - και στην προηγούμενη δίκη καταρρίφθηκαν στο σύνολό τους όλες οι κατηγορίες της κυβέρνησης ΝΔ - σήμερα η “ανεξάρτητη” Δικαιοσύνη επανέρχεται με νέα δίκη ενάντια στα 35 στελέχη του ΠΑΜΕ στις 20 Φλεβάρη. Σαν να μην πέρασε ούτε μια μέρα.

Πρόκειται για δίωξη εναντίον προέδρων, μελών ΔΣ Ομοσπονδιών, Συνδικάτων, δεκάδων συνδικαλιστικών οργανώσεων που σέρνονται για μια ακόμη φορά στα δικαστήρια για κινητοποίηση που οργάνωσαν στις 30/1/2013 στο υπουργείο Εργασίας, προκειμένου να διαμαρτυρηθούν για τις προκλητικές δηλώσεις για το Ασφαλιστικό που είχε κάνει ο τότε υπουργός Εργασίας Γ. Βρούτσης της ΝΔ, ότι «το ασφαλιστικό σύστημα στηρίχτηκε σε ρουσφέτια και πελατειακές σχέσεις».

Η δίκη εναντίον των στελεχών του ΠΑΜΕ έχει ξεκάθαρο στόχο να συντηρήσει το κλίμα καταστολής και τρομοκρατίας που θέλουν οι επιχειρηματικοί όμιλοι, για να επιβάλουν σιγή νεκροταφείου στους χώρους δουλειάς. Οι εκλεγμένοι εκπρόσωποι χιλιάδων εργαζομένων οδηγούνται ξανά σε δίκη, γιατί έκαναν το ταξικό τους καθήκον. Απάντησαν στην τρομοκρατία και την επίθεση των κυβερνήσεων και των επιχειρηματικών ομίλων.

**Συγκέντρωση στα δικαστήρια της Ευελπίδων, την Τρίτη 20 Φλεβάρη, στις 11.30 π.μ.**

ΤΟ ΔΙΟΙΚΗΤΙΚΟ ΣΥΜΒΟΥΛΙΟ